​ລັດ​ຖະ​ບານ ອີ​ຣ່ານ ຂຶ້ນ​ລາ​ຄາ ນ້ຳ​ມັນ​ເຊື້ອ​ໄຟ ກໍ່​ໃຫ້​ເກີດ​ ການ​ປະ​ທ້ວງຮຸນ​ແຮງ ສອງ​ມື້​ລຽນ​ຕິດ
ພວກ​ປະ​ທ້ວງ​ຍັງ​ໄດ້​ກີດ​ກັນ​ການ​ສັນ​ຈອນ​ໃນ​ຫົນ​ທາງ ດ້ວຍ​ການ​ໃຊ້​ລົດ​ຍົນ ແລະ​ລົດ​ເມ​ຕ່າງໆ ຢູ່​ໃນ​ນະ​ຄອນຫຼວງ ເຕ​ຫະ​ຣ່ານ ທ່າມ​ກາງ​ພາ​ຍຸ​ຫິ​ມະ ທີ່​ຕົກ​ລົງ​ມາ​ກ່ອນ​ລະ​ດູ​ການ.
ພວກປະທ້ວງຊາວອີຣ່ານ ພາກັນລົງສູ່ຖະໜົນສາຍຕ່າງໃນຫົວເມືອງນ້ອຍ ແລະຫົວເມືອງໃຫຍ່ຕ່າງໆ ເປັນກຸມຈຳນວນຫຼາຍກວ່າ 20 ຄົນ ໃນທົ່ວປະເທດ ຂະນະທີ່ຄວາມຄຽດແຄ້ນແພ່ຂະຫຍາຍອອກໄປ ຫຼັງຈາກທີ່ລັດຖະບານຕັດສິນໃຈ ຂຶ້ນລາຄ່ານ້ຳມັນເຊື້ອໄຟເປັນສອງເທົ່າຕົວ ການປະທ້ວງປາກົດວ່າ ໄດ້ມີທ່າແຮງເພີ້ມຂຶ້ນເລື້ອຍໆ ຫຼັງຈາກທີ່ ນັກສອນສາສະໜາລະດັບສູງຂອງນິກາຍຊີໄອ ອາຢາໂທລາ ອາລີ ສິສຕານີ ໃນອີຣັກ ທີ່ເປັນປະເທດເພື່ອບ້ານ ໄດ້ເຂົ້າຂ້າງກັບພວກປະທ້ວງທັງຫຼາຍ ໃນການເທດສະໜາເມື່ອວັນສຸກຜ່ານມາ ຊຶ່ງໄດ້ຖືກກ່າວບັນຍາຍຕໍ່ໄປໂດຍລູກສິດຂອງທ່ານຄົນນຶ່ງ ດັ່ງທີ່ ແອດວອດ ເຢີຣານຽນ ລາຍງານມາໃຫ້ວີໂອເອ ຈາກນະຄອນຫຼວງໄຄໂຣຂອງອີຈິບ ພວກປະທ້ວງຫຼາຍກວ່າ 20 ຄົນ ຢູ່ໃນເມືອງຫຼວງ ຕາບຣີຊ ແຂວງອາເຊີບໄບຈານ ຂອງອີຣ່ານ ໄດ້ປະທະກັບ ກຳລັງຮັກສາຄວາມສະຫງົບຂອງລັດຖະບານ ໃນວັນເສົາວານນີ້ ໂດຍທີ່ພວກປະທ້ວງໄດ້ແກວ່ງກ້ອນຫີນໃສ່ພວກເຂົ້າເຈົ້າ ຢູ່ຫົນທາງຫຼວງທີ່ສຳຄັນ ຊຶ່ງແລ່ນຜ່ານຕົວເມືອງໃຫຍ່ນີ້ ພາບບັນທຶກວີດີໂອຈາກມືສະໝັກລິ້ນ ສະແດງໃຫ້ເຫັນການສັນຈອນໃນທ້ອງຖະນົນໄດ້ຢຸດສະຫງັກຂະນະທີ່ເຈົ້າໜ້າທີ່ຕຳຫຼວດ ບຸກເຂົ້າຫາພວກປະທ້ວງ ໃນການພະຍາຍາມທີ່ຈະຂັບໄລ່ພວກເຂົາເຈົ້າອອກໄປຈາກຖະໜົນສາຍດັ່ງກ່າວ ພວກປະທ້ວງຍັງໄດ້ກີດກັນການສັນຈອນໃນຫົນທາງ ດ້ວຍການໃຊ້ລົດຍົນ ແລະລົດເມຕ່າງໆ ຢູ່ໃນນະຄອນຫຼວງ ເຕຫະຣ່ານ ທ່າມກາງພາຍຸຫິມະ ທີ່ຕົກລົງມາກ່ອນລະດູການ ພາບວີດີໂອອື່ນໆ ໄດ້ສະແດງໃຫ້ເຫັນ ພວກເດີນຂະບວນປະທ້ວງຈຳນວນນຶ່ງ ໄດ້ຮ້ອງໂຮຄຳຂວັນຕ່າງໆນາໆ ຢູ່ດ້ານນອກ ສຳນັກງານກຸ່ມທະຫານບ້ານທີ່ສະໜັບສະໜຸນລັດຖະບານ ໃນເຕຫະຣ່ານ ມີລາຍມາໃນວັນເສົາວານນີ້ ວ່າ ການປະທ້ວງໃນຫົວເມືອງນ້ອຍ ແລະໃຫຍ່ ຂອງອີຣ່ານ ຫຼາຍກວ່າ 20 ແຫ່ງ ໄດ້ສືບຕໍ່ມາເປັນວັນທີສອງລຽນຕິດ ຫຼັງຈາກລັດຖະບານໄດ້ຕັດສິນໃຈ ຂຶ້ນລາຄານ້ຳມັນເຊື້ອໄຟ ອີງຕາມລາຍງານແລ້ວ ມີປະຊາຊົນຈຳນວນນຶ່ງ ຖືກຂ້າຕາຍ ຫຼື ໄດ້ຮັບບາດເຈັບ ແຕ່ລາຍງານຕ່າງໆ ແມ່ນຂັດແຍ້ງກັນ ກ່ຽວກັບວ່າ ຈຳນວນຜູ້ເສຍຊີວິດຫຼືບາດເຈັບນັ້ນ ແມ່ນມີຈັກຄົນແທ້ ໂທລະພາບ ອາລ-ອາຣາບີຢາ ທີ່ຊາອຸດີ ເປັນເຈົ້າຂອງນັ້ນ ໄດ້ລາຍງານວ່າ ພວກປະທ້ວງ 9 ຄົນ ຖືກຂ້າຕາຍ ໃນວັນເສົາວານນີ້ ພາບວີດີໂອຂອງມືສະໝັກລິ້ນ ໄດ້ສະແດງໃຫ້ເຫັນ ພວກປະທ້ວງຢູ່ໃນຂົງເຂດເມືອງ ຄາຣາຈ໌ ນັ້ນ ພາກັນແລ່ນໄລ່ຕຳຫຼວດ ຫຼັງຈາກທີ່ ພວກເຈົ້າໜ້າທີ່ຕຳຫຼວດ ໄດ້ຍິງປືນໃສ່ພວກປະທ້ວງ ແລະອີງຕາມລາຍງານ ໄດ້ສັງຫານຜູ້ປະທ້ວງທີ່ບໍ່ມີອາວຸດ ສອງຄົນ ວີໂອເອ ບໍ່ສາມາດຢືນຢັນການເສຍຊີວິດດັ່ງກ່າວໄດ້ ອ່ານຂ່າວນີ້ຕື່ມ ເປັນພາສາອັງກິດ